**Årsmøte i Engerdal Arbeiderparti 2019 – referat fra protokoll**

Ordførerkandidat Snorre Lillebo innledet årsmøtet.

**Sak 1: Godkjenning av innkalling og dagsorden**

Behandling: Godkjent uten anmerkning

**Sak 2: Valg av møteleder og sekretær**

Behandling: Tanja Køien Andersen - møteleder

Liv Karin Knutsen - sekretær

**Sak 3: Årsberetning**

Leder gikk gjennom årsberetning

**Årsberetning Engerdal Arbeiderparti 2018**

*Styret har bestått av:*

Tanja Køien Andersen – leder

Liv Karin Knudsen - nestleder

Lena Øien – sekretær

Per Olav Opgård - styremedlem

Ole Kveen Brustad – styremedlem

Kirsten Nordsveen – vara

Jon Andersen Mortensson – vara

*Øvrige med møterett:*

Gruppeleder kommunestyret: May Pettersen

Representant fra AUF: Nina Lillestu

***Aktivitet i laget***

Styret har hatt 10 styremøter, 3 arbeidsmøter og 5 medlemsmøter. På våre medlemsmøter har vi drøftet saker som kommuneplanens samfunnsdel, budsjett 2019, kompensasjon vindkraft, program for kommende valgperiode og nominasjonsarbeid. I tillegg er det gjennomført drøftingsmøter med Fagforbundet i tråd med samarbeidsavtalen vår der vi forplikter oss til å sikre dialog med Fagforbundet i saker som omhandler arbeidsgiverpolitikk, økonomiplaner og budsjett.

1. mai ble tradisjonelt arrangert i Engerdal sentrum, med appell fra fylkespolitiker Anne-Karin Adolfsen. Videre har vi deltatt med utsendinger til fylkesårsmøter, stiftelsesmøte for Innlandet arbeiderparti, kvinnekonferansen og representantskapsmøter.

Styret og kommunestyregruppa har også gjennomført et par felles møter. Dette er et samarbeid som fortsatt bør styrkes og videreutvikles.

***Økonomi***

Årsresultatet viser et underskudd på 11455,69 kr og egenkapitalen blir da på kr 194965.38 kr (resultat i fjor viste større egenkapital, men mindre overskudd da alle statlige tilskudd ikke hadde kommet inn ved årsregnskapets slutt.)

***Medlemstall***

Vi har økt medlemstallet vårt noe og har per dags dato totalt 78 aktive medlemmer (73 sist år) i kommunelaget. Dette er en gledelig utvikling og vi er et av 4 kommunepartier i Hedmark med vekst i medlemstallet. Dette medførte at vi fikk en utjevningsplass på årsmøte for Hedmark AP i mars. Gledelig er det også at vi har fått inn yngre krefter i partiet vårt. Ekstra velkommen til dere!

Engerdal 19. mars 2019

Styret

Behandling: Godkjent uten anmerkning

**Sak 4: Regnskap 2018 – revisjonsrapport**

Per Olav Opgård orienterte om regnskapet og leste revisjonsrapport.

Behandling: Årsmøte godkjente årsregnskapet.

**Sak 5: Budsjett 2019**

Behandling: Årsmøtet vedtok at vi bruker 20500 kr av egenkapitalen. Det er viktig å satse i kommevalgåret.

**Budsjett 2019:**

|  |  |
| --- | --- |
| *Inntekter:* | |
| Medlemskontigent | 7500,- |
| Offentlig støtte | 20000,- |
| Aksjeutbytte | 15000,- |
| Renteinntekter | 1500,- |
| Bruk av egenkapital | 20500,- |
| Inntekter totalt | **64500,-** |
|  | |
| *Utgifter:* | |
| 1. mai (nettoutgift) | 3000,- |
| Kontorkostnader | 5000,- |
| Møteutgifter | 15000,- |
| Kjøring | 1500,- |
| Gaver/gevinster | 4500,- |
| Div. kontingenter | 2000,- |
| Hjemmeside | 1000,- |
| Kurs/opplæring | 5000,- |
| AUF | 5000,- |
| Forsikring | 1500,- |
| Valgkamp/profileringsmateriell | 15000,- |
| Godtgjør leder | 6000,- |
| Utgifter totalt | **64500,-** |

Sak 6: Innkomne saker:

1. Utdeling av årsmerker til medlemmene

Begrunnelse: Å vise oppmerksomhet til medlemmene og at partiet bryr seg om dem er viktig. Det betyr noe for tilhørighet til et politisk parti man deler politisk ståsted til. Det er svært mange år siden det er delt ut merker i Engerdal AP. Utdelingen kan være en fin begivenhet ved for eksempel årsmøtene. Det er derfor, etter men oppfatning, fint hvis partiet tar opp igjen denne tradisjonen.

Forslag: Det nye styret lager/finner en ordning for utdeling av årsmerker for Engerdal AP.

Behandling: Forslaget er enstemmig vedtatt

1. Kontakt med medlemmene i forhold til politiske saker

Dette er et område som er svært viktig. Derfor tror jeg at dette kan gjøres ved e-poster/hjemmeside. Større, viktige saker kan sendes medlemmene i god tid før vedtak, slik at medlemmene har mulighet til å komme med innspill. Dette har delvis blitt gjort de siste årene. Det har vært bra. Men jeg har inntrykk av at dette kanskje bør settes i system, at noen blir ansvarliggjort for å serve medlemmene på denne måten.

Forslag: Det nye styret finner ordning slik at medlemmene blir orientert om politiske saker og kan komme med innspill før det blir fattet vedtak i større, viktige saker.

Behandling: Forslaget er enstemmig vedtatt

**Sak 7: Valg**

Steinar Solbakken redegjorde for valgkomiteens innstilling.

Behandling: Valgkomiteens innstilling med tilleggsforslag om å utvide valgkampledelsen med 1 medlem, ble enstemmig vedtatt.

***Styret blir da som følger:***

Tanja Køien Andersen, gjenvalgt som leder – på valg i 2021

Thor Haugen, styremedlem – på valg i 2021

Ole Kveen Brustad, styremedlem – på valg 2020

Lena Øien, styremedlem – på valg 2020

Per Olav Opgård, styremedlem – på valg 2021

Kirsten Norsveen, vara – på valg 2020

Jon Anders Mortensson, vara – på valg 2020

Trine Samuelhaug, kasserer

***Revisorer:***

Ole Vangen

Helge Galten

***Valgkampledelse***

Snorre Lillebo

Tanja Køien Andersen

May Pettersen

Sofia Brustad-Johnsen

***Representantskap for Innlandet Arbeiderparti***

Tanja Køien Andersen

Per Olav Opgård, vara

***Hamar Media***

Snorre Lillebo

May Pettersen, vara

**Sak 8: Avslutning**

Leder avsluttet møtet med ros til engasjerte medlemmer. Vi skal jobbe for og med Engerdal.